Trafikbestilling 2014 (gældende fra august 2014) 
Sagsfremstilling 
41.    Trafikbestilling 2014 (gældende fra august 2014)  
                                                                                                                        Åbent 
Sagsnr.: 326-2014-3031        J.nr.: 13.05.16            Zahra Steffensen.: 326-2014-78006 
  
[adresse] 
I henhold til aftale med Movia er der i 2014 ekstraordinært mulighed for Trafikbestilling pr. august. Bestillingen pr. 
august er åbent af hensyn til eventuelle ønsker om ændringer primært som følge af skolereformen og mindre 
tilpasninger i øvrigt som er mulige at gennemføre. 
  
Folkeskolerne samt fri- og efterskolerne i kommunen har fået mulighed for at indsende ønsker til justeringer. 
  
Trafik- og kørselsudvalget besluttede på sit møde den 17. februar 2014, at administrationen sammen med Movia 
udarbejder udkast til ændringer. 
  
Forslaget skal udarbejdes ud fra følgende principper: 
· Tilpasning af skolekørsel i forhold til skolereform med længere skoledage  
· Øgning af den ekstra institutionspulje, som sikrer højere grad af fleksibilitet 
· Rettelse af uhensigtsmæssigheder, fx for at opfylde kravet om max 60 minutters kørsel til og fra skole. 
· Fastholdelse af den økonomisk ramme. 
  
Udkastet skal drøftes med ’Undervisning’ inden endelig godkendelse. 
  
Movia og administrationen har i vedhæftede notat gennemgået de indkomne ønsker og opdelt dem i 5 kategorier og 
udarbejdet et forslag der betyder følgende: 
  
Ture på ’Skolelinjerne’ reduceres samlet med ca. 2.250 køreplanstimer/år svarende til ca. kr. 1.350.000. 
Ændringerne vil fremgå af de udarbejdede køreplansforslag. 
  
Der etableres udvidet linjeføring på linje 595 til bedre betjening af Svebølle og Svebølle butikscenter samt tidligere 
morgenture for betjening af [adresse] mod Svebølle st. Forslaget koster ca. 400 køreplanstimer/år svarende til ca. 
kr. 240.000. 
  
Der laves mindre tilpasninger på linjerne 591, 592 og 593 der betyder at alle elever får mindre end 60 minutters 
køretid. 
  
Med forslagets gennemførelse frigøres der således ca. 1.850 køreplanstimer/år, svarende til ca. kr. 1.110.000/år. 
  
Der er imidlertid ikke mulighed for hele ændringer på grund af kontrakt med operatør. Der kan således kun frigøres 
netto ca. 1.450 køreplanstimer/år svarende til ca. kr. 870.000/år. 
  
Det foreslås derfor, at der etableres ekstra ture på skolelinjerne for ca. 400 køreplanstimer/år svarende til ture for ca. 
kr. 240.000. Placeringen af disse aftales sammen med Undervisning. 
  
BEHANDLING 
Trafik- og kørselsudvalget, Direktion, Økonomiudvalg, Kommunalbestyrelse. 
  
INDSTILLING 
Teknik- og udviklingsdirektøren indstiller, at forslaget godkendes i sin helhed med implementering i august 2014, så 
det er gældende ved skolestart og at de ’frigjorte’ ca. 1.450 køreplanstimer/år svarende til ca. kr. 870.000/år tilføres 
den kommunale institutionspulje. 
  
ØKONOMISKE KONSEKVENSER 
Forslaget i sin helhed har således ingen økonomiske konsekvenser, samtidig med at institutionspuljen øges 
markant. Med den tidligere besluttede forøgelse af puljen fra 2015, vil den herefter udgøre knap 1,5 mio. kr. fra 2015.
  
Trafik- og [adresse] møde den 6. marts 2014: 
Udvalget drøftede med udgangspunkt i notatet særligt emnerne:  
· Ændring af skolebusserne midt på formiddagen. 
· Linjerne 595 og 592. 
· Øget opbygning og anvendelse af den kommunale institutionspulje, herunder kørsel til [adresse]. 
  
Udvalget besluttede at bede administrationen om, på baggrund af drøftelserne, at udarbejde et nyt opsamlende 
notat med hovedtallene, som kan tilgå Økonomiudvalget og Kommunalbestyrelsen. 
  
Direktionens møde den 11. marts 2014: 
Direktionen vedtog at oversende sagen til behandling i Økonomiudvalget. Der søges afholdt et ekstraordinært 
Økonomiudvalgsmøde om denne sag. 
  
  
Administrationens tilføjelse 14.03.2014: 
På baggrund af Udvalgets drøftelse har Movia fremsendt forslag til tilpasning og ændring af linjerne 591, 592, 593, 
595, 596, 597 og 598. For linjerne 591, 593, 596, 597 og 598 er der tale om nedlæggelse af 2 formiddagsture til en 
samlet værdi på ca. kr. 1.013.000. For linje 592 sker der en omlægning med lidt færre ture samt anvendelse af 
yderligere en bus. Merudgiften udgør ca. kr. 640.000. For linje 595 sker der en omlægning via [adresse], ligesom den 
forlænges fra Svebølle st. til [adresse] og 2 formiddagsture bortfalder. Merudgift ca. kr. 200.000. 
Den samlede økonomi i dette forslag er altså en mindre reduktion på ca.kr. 173.000, der forslås tillagt den 
kommunale institutionspulje. 
Alle tal er opgjort på årsbasis. 
Movias forslag har været sendt til udtalelse til de berørte skole og der foreligger svar herfra.  
  
BEHANDLING 
Trafik- og kørselsudvalg, Børn og Familieudvalg, Teknik og Miljøudvalg, Direktion, Økonomiudvalg, 
Kommunalbestyrelse. 
  
INDSTILLING 
Teknik- og udviklingsdirektøren indstiller, at Udvalget tager stilling til hvilke ændringer der anbefales gennemført pr. 
august 2014.  
  
ØKONOMISKE KONSEKVENSER 
Afhænger af Udvalgets anbefaling. 
  
Trafik- og [adresse] møde den 19. marts 2014: 
Udvalget besluttede at anbefale den fremlagte ramme for ændringer som nævnt i sagsfremstillingen og aftalte, at de 
ønsker at reservere 300.000 kr. i 2015 fra den kommunale institutionspulje til at fremme transport til Naturskolen. 
Sagen skal ikke i Børn- og Familieudvalget og Teknik- og Miljøudvalget, men går direkte videre til Økonomiudvalg 
og Kommunalbestyrelse. 
Økonomiudvalgets møde den 26. marts 2014: 
Udvalget vedtog at anbefale Trafik- og [adresse] indstilling. 
  
Bilag 
  
  
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
Alle skoleønsker - august 2014 
[adresse] 
Movia - skitserede ændringer på linjerne 592 og 595.pdf 
326-2014-78823 
Trafikbestilling-august-2014-notat-[telefonnummer]-pa.docm 
326-2014-78366 
